Kinders bederf op Kersdag | Netwerk24
Kinders bederf op Kersdag
Kinders is met busse en taxi’s na die sportterrein vervoer vir die spesiale Kersete en baie ander aktiwiteite.
Kinders van Napier is in Desember met ’n Kersete bederf.
Raadslid Caroline Wood en ’n groep besorgde vroue het 15 jaar gelede met hierdie uitreik begin. “Ek en die vroue het die projek, Humanity Outreach, baie klein in 2004 begin met net 100 kinders.”
Vanjaar het Wood en haar helpers, met die ondersteuning van plaaslike sakeondernemings, altesaam 562 kinders en ouers, met ’n smaaklike ete bederf. “Die vroue deel ook sop en kos op ’n gereelde basis deur die jaar uit.”
Wood bedank die vroue vir hul onbaatsugtige hulp asook die plaaslike sakeondernemings van Genadendal wat hulle ondersteun. “Hulle verskaf vir ons gratis vervoer, want die kinders is van al vier dorpe, Greyton, Genadendal, Voorstekraal en Berea.”
Die geleentheid word sedert 2007 op die Genadendal- en Greyton-rugbyveld aangebied.